ΓΡΑΠΤΗ ΕΡΩΤΗΣΗ E-3352/00

υποβολή: Rosa Migulez Ramos (PSE) προς την Επιτροπή

(27 Οκτωβρίου 2000)

Θέμα: Η στρατηγική στον Ειρηνικό της ΓΔ Αλιείας

Στην Πολυμερή Διάσκεψη Υψηλού Επιπέδου (MHLC) 7, που πραγματοποιήθηκε από τις 20 Αυγούστου έως τις 5 Σεπτεμβρίου 2000, η Σύμβαση της Επιτροπής Τονοειδών του Δυτικού Ειρηνικούπογράφηκε από όλες τις συμμετέχουσες χώρες εκτός από την Ιαπωνία, τη Νότιο Κορέα, τη Γαλλία, την Κίνα και την Τόνγκα. Παρά τη δέσμευση που είχε αναλάβει ο Γενικός Διευθυντής, κ. Smidt, η Επιτροπή δεν ήταν παρούσα. Προβλέπεται να πραγματοποιηθεί σύντομα άλλη συνεδρίαση για να εξασφαλιστεί ηπογραφή των χωρών αυτών. Ο τομέας της Αλιείας δεν θεωρεί ξεκάθαρη την προσχώρηση της ΕΕ στη διαδικασία MHLC.

Οι ανησυχίες που εκφράζει ο ευρωπαϊκός τομέας της αλιείας δεν απορρέουν μόνον από το γεγονός ότι η ΓΔ Αλιείας δέχτηκε έναν περιθωριακό ρόλο στη διαδικασία αλιευτικών συμφωνιών στον Ειρηνικό, αλλά και από την απουσία προόδου στη διαπραγμάτευση συμφωνιών με τις χώρες της περιοχής, ενώ καταγγέλλει την έλλειψη ενδιαφέροντος και τα μηδενικά αποτελέσματα που πέτυχε η Επιτροπή.

Μπορεί η Επιτροπή να μας εξηγήσει ποιούς στόχους έχει και ποιά στρατηγική ακολουθεί προκειμένου να επιτύχει να εξασφαλίσει δυνατότητες αλιείας στον Ειρηνικό για το στόλο μας;

Σε τί ενέργειες προβαίνει η Επιτροπή για να επιτύχει αλιευτική συμφωνία με το Κιριμπάτι;

Απάντηση του κ. Fischler εξ ονόματος της Επιτροπής

(30 Νοεμβρίου 2000)

Εξ ονόματος της Κοινότητας και ήδη από την τρίτη συνεδρίασή της του Ιουνίου 1998, η Επιτροπήσυμμετείχε ενεργά στις συνεδριάσεις της Multilateral High Level Conference (MHLC), προκειμένου ιδίως να εκφράσει την επιθυμία της να συμμετέχει πλήρως στις εργασίες και να προσχωρήσει στη Σύμβαση του κεντρικού και ανατολικού Ειρηνικού (CPCO) ως πλήρες μέλος. Ζήτησε επίσης να συμμετάσχει στην ενδιάμεση συμφωνία η οποία πρέπει να τεθεί σε ισχύ εν αναμονή της εγκαθίδρυσης των οργάνων που προβλέπονται από τη Σύμβαση. Εξάλλου, η Κοινότητα έχει καταβάλει εντατικές προσπάθειες προκειμένου να πείσει τα κράτη, τα οποία έχουν συμμετάσχει στις διαπραγματεύσεις, ότι θέλει να συνεργαστεί και να συντελέσει χρήσιμα στη διατήρηση και τη διαχείριση των πόρων της περιοχής του κεντρο-δυτικού Ειρηνικού.

Πρώτη η Επιτροπή εκφράζει τη λύπη της για το γεγονός ότι οι προσπάθειες της δεν απέδωσαν τα προεξοφλούμενα αποτελέσματα. Τον Απρίλιο του 2000, στην έκτη συνεδρίαση της συνδιάσκεψης MHLC, τα 16 μέλη της Fisheries Forum Agency (FFA), περιφερειακής οργάνωσης στην οποία συμμετέχουν τα νησιωτικά κράτη του Ειρηνικού καθώς και η Αυστραλία και η Νέα Ζηλανδία, ενέκριναν ένα ψήφισμα. Βάσει αυτού, και με τον αποκλεισμό οποιουδήποτε νέου μέρους στη διαπραγματευτική διαδικασία της νέας Συμβάσεως, όπως και της ενδιάμεσης συμφωνίας, κατέστη αδύνατο για την Κοινότητα να συνεχίσει τις ενέργειες της. Υπό τις συνθήκες αυτές και δεδομένου ότι η έβδομη συνεδρίαση της MHLC, το Σεπτέμβριο του 2000, αποσκοπούσε στην επίσημη έγκριση του κειμένου της Συμβάσεως, η οποία είχε κατά το ουσιώδες μέρος της ήδη αποφασισθεί στη διάρκεια της προηγούμενης συνεδριάσεως, η Κοινότητα θεώρησε ως άνευ αντικειμένου τη συμμετοχή της στην εν λόγω τελική συνεδρίαση.

Εντούτοις, η Επιτροπή δεν προτίθεται να εγκαταλείψει τις προσπάθειες της ώστε να συμβάλλει αποτελεσματικά στη διατήρηση και τη διαχείριση των αποθεμάτων της εν λόγω ζώνης καθώς και ναπερασπισθεί τα συμφέροντα του κοινοτικού στόλου ο οποίος δραστηριοποιείται ή πρόκειται να δραστηριοποιηθεί στην περιοχή. Οφείλει να προβεί σε ανάλυση των εναλλακτικών λύσεων που διαθέτει και να προτείνει την ανάλογη στρατηγική, τηρώντας τιςποχρεώσεις της δυνάμει του διεθνούς δικαίου της θαλάσσης. Θα φροντίσει ώστε οι προτάσεις της να διαβιβασθούν στα κράτη μέλη και στο Κοινοβούλιο.

Όσον αφορά μία ενδεχόμενη διμερή συμφωνία με το Kiribati, και λαμβανομένωνπόψη των ανωτέρω, η Επιτροπή εξετάζει τώρα τα στοιχεία του φακέλου αυτού και προβαίνει στην ανάλυση των επιπτώσεων για όλη την περιοχή του κεντρο-δυτικού Ειρηνικού.